open-index/open-wikipedia-markdown huggingface dataset:
רונדה פלמינג

**רונדה פלמינג** (באנגלית: **Rhonda Fleming**; 10 באוגוסט 1923 – 14 באוקטובר 2020) הייתה שחקנית קולנוע וטלוויזיה וזמרת אמריקאית. התפרסמה בעיקר במערבונים, סרטי פילם נואר וסרטי הרפתקאות בשנות ה-40 ושנות -50.

## ביוגרפיה
נולדה בהוליווד-1923 בשם מרילין לואיס, צעירה בין שתי הבנות של הדוגמנית והשחקנית אפי גרהם וסוכן הביטוח הרולד שברטון לואיס. ב-1941 סיימה את בית הספר התיכון בבברלי הילס בו הופיעה בהצגות תלמידים. סוכן שחקנים וצייד כישרונות הבחין בנערה הג'ינג'ית היפה והמוכשרת, שינה את שמה לרונדה פלמינג וסידר לה חוזה אצל דייוויד סלזניק.

תפקידה הרציני הראשון היה בסרטו של אלפרד היצ'קוק "בכבלי השכחה" בו שיחקה נערה מאושפזת במוסד פסיכיאטרי ומטופלת על ידי פסיכיאטרית אותה מגלמת אינגריד ברגמן.

ב-1949 שיחקה בסרט "יאנקי בחצר המלך ארתור" לצידו של בינג קרוסבי. בסרט גם שרה וזה היה סרטה הראשון בצבעי טכניקולור. הצבעים האלה הפכו אותה פופולרית בגלל עיניה הירוקות, שערה הלוהט ופניה החלקים. היא כונתה "מלכת הטכניקולור" בדומה למורין או'הרה.

היא שיחקה ב-46 סרטים לצידם של שחקנים ידועים כמו ברט לנקסטר, קירק דאגלס, צ'רלטון הסטון, רונלד רייגן ועוד.

היא הופיעה גם בסדרות טלוויזיה כמו ספינת האהבה, מקמילן ואשתו, רד סקלטון שואו, דיק פאוול שואו ועוד.

היא גם שרה והוציאה שני אלבומים: שירי גוספל ושירי אהבה קלאסים בשם "רונדה".

לרונדה פלמינג יש כוכב בשדרת הכוכבים של הוליווד. וכוכב דקל זהב בשדרת הכוכבים בפאלם ספרינגס.

## חיים אישיים
פלמינג הייתה נשואה שש פעמים. התגרשה ארבע פעמים והתאלמנה פעמים. בעל החמישי, המפיק טד מאן היה יהודי והיא קבורה לידו בחלק היהודי של בית הקברות הילסייד ממוריאל פארק.

מבעלה הראשון תומאס ליין, היה לה בן אחד, קנת ליין יליד 1941. ממנו היו לה שתי נכדות, ארבעה נינים ושני בני נינים.

## פילמוגרפיה חלקית
*מאז שהלכת (1943)
*בכבלי השכחה (1945)
* "בסחור המעלות" (The Spiral Stairecase) (1946)
* "סיפור מהעבר" (Out of the Past) (1947)
*יאנקי בחצר המלך ארתור" (1949)
* "המאהב הגדול" (1949)
* "פוני אקספרס" (1953)
*דו-קרב באו. קיי. קוראל (1957)
*"סיפורו של באסטר קיטון (1957)
*"הביתה לפני החשיכה" (1958)

## קישורים חיצוניים

* 
*רונדה פלמינג, באתר find a grave
*רונדה פלמינג באתר דרייבאין

* 

קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:אמריקאים שנולדו ב-1938
קטגוריה:אמריקאים שנפטרו ב-2020
גינוצנטריות

**גינוצנטריות** (באנגלית: **Gynocentrism**) היא גישה המציבה את הנשים במרכז העולם, כאשר מבוצע תעדוף לצרכים ולרצונות של נשים לפני הצרכים והרצונות של הגברים. בפועל כל מערכת בה ההחלטות מבוצעת קודם לכל מתוך מחשבה על נקודת המבט הנשית יכולה להיחשב לגינוצנטרית. מקור הביטוי במילה היוונית "Gyno", שמשמעותה "אישה".

המונח ההפוך לגינוצנטריות מכונה אנדרוצנטריות.

חלק מארגוני זכויות הגברים מציינים כי גינוצנטריות מהווה את אחד המכשולים העיקריים להשגת שוויון בין המינים.

## היסטוריה
המונח גינוצנטריות נמצא בשימוש לפחות מאז 1897 כאשר נעשה שימוש במונח בבית המשפט הפתוח אשר קבע כי האירופים רואים באמריקאים "כמי שסובלים יותר מגינוצנטריות מאשר מאנדרוצנטריות".

בכתביו של הסופר האירי ג'ורג' א. ברמינגהם  משנת 1914 כתב ברמינגהם כי הוא סבור שחיי החברה האמריקאים הם "גינוצנטריים" וכי הם "אורגנו בראש ובראשונה לנוחותן ולהנאתן של נשים".

במסגרת הגל השני של הפמיניזם בשנות ה-70 של המאה ה-20 נעשה יותר ויותר שימוש במונח גינוצנטריות במסגרת קבלת ההבדלים המגדריים, בניגוד לגישת פמיניזם השוויוני.

פילוסופיית MGTOW, המבוססת על כך שגברים הטרוסקסואלים בוחרים להתמקד בפיתוח עצמי והגשמה עצמית תוך כדי הימנעות מנישואין ומגורים משותפים עם נשים, תוארה בעבר כתגובת נגד ל"מיזאנדריה של הגינוצנטריות". לפי הפרופסורית לפילוסופיה מטעם אוניברסיטת מסצ'וסטס, כריסטה הודאפ, תנועות הגברים המודרניות מתארות את הגינוצנטריות כהמשך של מוסכמות של ימי הביניים, שלפיהן הנשים נחשבו כמעין מעמד אריסטוקרטי, ומרבית הגברים נחשבו כמשתייכים למעמד נמוך יותר, שתפקידו לשרת.

במחקר משנת 2019 על החברה בטרינידד שפורסם בכתב העת Justice Policy Journal החוקרים הגיעו למסקנה כי "גינוצנטריות חודרת לכל ההיבטים של מערכת המשפט הפלילי כמו גם לכל ההיבטים של החברה".

## ראו גם
* נשיות
* מטריארכיה
* אנדרוצנטריות

## הערות שוליים

קטגוריה:מגדר
קטגוריה:פמיניזם
Save Me (שיר של שיינדאון)

"**Save Me**" הוא שיר של להקת הרוק האמריקאית, שיינדאון. השיר שוחרר כסינגל הראשון מתוך אלבומה השני של הלהקה, *[[Us and Them (אלבום של שיינדאון)|Us and Them]]*. השיר שימש כנעימה של אירוע השלם וצפה של ה-WWE, "ללא רחמים 2005" (No Mercy 2005 ). נכון ל-2022 נחשב השיר לשני הכי מצליח של הלהקה מבחינה מסחרית. הוא הגיע לפסגת מצעד מוזיקת הרוק המיינסטרימית של מגזין הבילבורד ושהה בה 12 שבועות. השיר הוא גם השלישי הכי מצליח של הלהקה במצעד הבילבורד הוט 100, והגיע בו למקום ה-72 (במקום הראשון נמצא השיר "Second Chance" שהגיע למקום ה-7, ובמקום השני השיר "If You Only Knew" שהגיע למקום ה-42).

ברנט סמית התחיל לכתוב את השיר כבר כשהיה בן 16 והתחיל להקליט קלטת דמו.

כשהסינגל הגיע לתחנות הרדיו הלהקה עבדה עדיין על האלבום, שטרם עבר מיקס ומאסטרינג. סמית ציין שכשהשיר הגיע לרדיו עדיין לא כתב מילים לארבעה מהשירים, ולא הקליט את ערוץ השירה לארבעה שירים נוספים, מה שאילץ אותו להשקיע זמן רב בעבודה קשה באולפן.

## רקע
בשנת 2011 הסביר סמית בראיון שהשיר מדבר על אנשים שלוקחים על עצמם את הדאגות והבעיות של כל הסובבים אותם, וכתוצאה מהעומס שהם מטילים על עצמם, דינם להתמוטט בסופו של דבר.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירים על סמים
קטגוריה:שירי מטאל
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
שרה תומפסון

**שרה תומפסון** (באנגלית: **Sara Thompson**; נולדה ב-4 בספטמבר 1995) היא שחקנית קנדית. מוכרת בין היתר מתפקידה בתור מולי רוס בדרמה המשפטית "נטל האמת" (אנ') (2018–2019) ובתור ונסה קלארק בסדרת המסתורין של נטפליקס, "אחד מאיתנו משקר" (2021–2022).

## ביוגרפיה
תומפסון נולדה וגדלה בוויניפג, מניטובה. היא התחילה לרקוד כשהייתה בת 3 והמשיכה לרקוד במשך כל שנות לימודיה בתיכון. בגיל 18 לאחר שנפצעה, היא הפסיקה לרקוד והחליטה להתמקד במשחק. היא למדה במשך תקופה באקדמיה לקולנוע של ניו יורק (אנ').

## קריירה
בשנת 2008 הופיעה לראשונה בקולנוע בתפקיד קטן בסרט הריקודים "להגשים את החלום" את דמותה הצעירה של לורין, אותה גילמה בבגרותה השחקנית מרי אליזבת' וינסטד.

תפקידה הראשי הראשון שלה היה בשנת 2018 כשכיכבה בסדרת הדרמה המשפטית "נטל האמת". בהמשך, השנה שבה עם תפקידה לעונה השנייה. עוד ב-2018, היא שיחקה בסרט "Night Hunter" לצד הנרי קאוויל ובן קינגסלי.

בשנת 2019, היא הצטרפה לעונה השישית של סדרת המדע הבדיוני הפוסט-אפוקליפטית "המאה" של רשת The CW, בתפקיד ג'וזפין לייטבורן, אחת מהנבלים של הסדרה. היא קיבלה את התפקיד לאחר שריצ'רד הרמון ששיחק עימה בסרט Return, המליץ לה להיבחן לתפקיד, היא שלחה את קלטת האודישן שלה ובסופו של דבר לוהקה לתפקיד.

בשנת 2021 שיחקה בתפקיד משנה בסדרת הדרמה "אחד מאיתנו משקר" מבית שירות הזרמת המדיה "Peacock". שנה לאחר מכן, שודרה לתפקיד משמעותי יותר בעונה השנייה.

## חיים אישיים
תומספון אובחנה כחולת אפילפסיה בגיל 16.

תומפסון היא פעילה בפרויקט Orange Daisy, קמפיין המבקש לקדם בריאות נפשית אצל נשים צעירות.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:קנדים שנולדו ב-1995
קטגוריה:קנדיות שנולדו ב-1995
וסילייבסקי (אי)

**האי וסילייבסקי** (ברוסית: **Васильевский остров**) הוא אי בעיר סנקט פטרבורג שברוסיה שגובל בנהרות בולשייה נייבה ומאלאייה נייבה מדרום ומצפון-מזרח, ובמפרץ פינלנד ממערב. בנוסף לכך נהר סמולנקה מפריד בין האי וסילייבסקי לבין האי דקבריסטוב. יחד הם מהווים את נפת האי וסילי.
## גאוגרפיה
האי ממוקם ממש מעבר לנהר מארמון החורף, והוא מהווה חלק גדול מהמרכז ההיסטורי של העיר סנקט פטרבורג. שניים מהגשרים המפורסמים ביותר בסנקט פטרבורג, גשר הארמון וגשר בלגוובשצ'נסקי, מחברים בין האי לבין החלקים האחרים של העיר מדרום. גשר הבורסה וגשר טוצ'קוב מחברים בין האי לבין האיפטרוגרדסקי.

באי וסילייבסקי נמצאות שתי התחנות של רכבות המטרו של סנקט פטרבורג "Vasileostrovskaya" ו-"Primorskaya". בנוסף, ישנן תוכניות לבנייה של תחנות מטרו חדשות באי וסילייבסקי על ידי הארכת קו 4 (הקו הכתום) כך שגם הוא יגיע אל האי. בנוסף, ניתן גם להגיע אל האי באמצעות קווי אוטובוס וקווי חשמלית.

## אתרים בולטים
* המוזיאון הימי
* המוזיאון לזואולוגיה
* מוזיאון פטר הגדול לאנתרופולוגיה ואתנוגרפיה
* האקדמיה הלאומית למדעים
* ארמון פטר השני
* ארמון מנשיקוב
* האקדמיה הרוסית לאמנויות
* הספינקס ברציף אוניברסיטסקאיה
* מוזיאון ארטה לאמנות מודרנית
* המוזיאון לאנתרופולוגיה קונסטקמרה
* בית העלמין האורתודוקסי סמולנסקויה

## גלריית תמונות

Пристань_со_сфинксами_(Сфинкс).jpg|הספינקס ברציף אוניברסיטסקאיה
Neva_river_01.jpg|האי וסילייבסקי
Hall_in_Museum_of_Zoology_(Saint_Petersburg)0.jpg|מוזיאון הזואולוגיה
Kunstkamera_SPB.jpg|המוזיאון לאנתרופולוגיה קונסטקמרה


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סנקט פטרבורג: גאוגרפיה
קטגוריה:רוסיה: איים
ג'ניפר הרמן

**ג'ניפר הרמן** (באנגלית: **Jennifer Harman**; נולדה ב-29 בנובמבר 1964) היא שחקנית פוקר אמריקאית, והאישה הראשונה שזכתה ב-2 צמידי אליפות העולם בפוקר. בשנת 2015 נבחרה להיכל התהילה של הפוקר.

## פוקר
הרמן זכתה בצמיד אליפות העולם בפוקר הראשון שלה ב-2000 בטורניר Deuce to Seven Lowball, וריאציה בה לא שיחקה לפני כן. ב-2002 זכתה בטורניר לימיט טקסס הולדם, והייתה לאישה הראשונה שזוכה ב-2 צמידים. ב-2007 סיימה במקום השני בטורניר .H.O.R.S.E באליפות העולם הראשונה שהתקיימה באירופה.

ב-2004 פורסם פרק שהיא כתבה כחלק מהספר "Super System II" של דויל ברונסון, ובמשך שנים רבות שיחקה בטורנירים תחת חסותם של "Full Tilt Poker".

היא האישה היחידה המשחקת באופן קבוע ב-"Big Game"  שבחדר הפוקר בבלאג'יו, והופיעה רבות בתוכניות הטלוויזיה High Stakes Poker ו-Poker After Dark.

ב-2015 נבחרה להיכל התהילה של הפוקר.

נכון לפברואר 2022, הרמן זכתה בסך של כ-2.7 מיליון דולר מטורנירי פוקר, כשמתוכם כ-1.5 מיליון דולר בסבב אליפות העולם.

### צמידי אליפות העולם בפוקר

## חיים אישיים
ב-2004 הפסיקה לשחק פוקר למשך שנה בעקבות השתלת כליה שעברה עקב מחלה תורשתית אשר ממנה אימה נפטרה כשהרמן הייתה צעירה. בעקבות כך הקימה את הקרן Creating Organ Donation Awareness, ומשתמשת בקשריה בקהילת הפוקר בכדי לקיים טורנירי פוקר לגיוס כספים למען מטרות שונות.

## קישורים חיצוניים

## הערות שוליים

קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:חברות היכל התהילה של הפוקר לנשים
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
יוטונהיימן

140px|ממוזער|המיקום של יוטונהיימן בנורווגיה
**יוטונהיימן** (בנורווגית: **Jotunheimen**) הוא אזור הררי המשתרע על פני 3,500 אלף קמ"ר בנורווגיה. 29 ההרים הגבוהים ביותר בנורווגיה (ובסקנדינביה כולה) נמצאים כולם באזור יוטונהיימן. ההר הגבוה ביותר באזור יוטונהיימן (וכמו גם בכל אזור צפון אירופה) הוא גלדהפיגן אשר גובהו 2,469 מטרים מעל פני הים.

אזור יוטונהיימן משתרע על הגבול בין המחוזות ינלנה ווסטלן.

אזור יוטונהיימן פופולרי מאוד בקרב מטיילים ומטפסי הרים, ואיגוד טיולי ההרים הנורווגי מחזיק במספר בקתות הרים באזור יוטונהיימן, וכמו כן מתחזק שבילים מסומנים שונים המגיעים לבקתות ואף לחלק מהפסגות.

## גלריית תמונות

GaldhøpiggenFromFannaråki.jpg|הר גלדהפיגן
Besseggen_Hike,_Norway_(14673663307).jpg|רכס בסגן
Skagastølsryggen.jpg|פסגת Store Skagastølstind
Vettisfossen_from_above.jpg|מפל וטיספוסן
Jotunheimen_map_fr.svg|מפה טופוגרפית של אזור יוטונהיימן


## קישורים חיצוניים

קטגוריה:נורווגיה: גאוגרפיה
JL בורק

**הנוער החילוני של בורק-אן-ברס** (בצרפתית: **Jeunesse Laïque de Bourg-en-Bresse**), הידועה בכינוי **JL בורק** (**JL Bourg**), היא קבוצת כדורסל צרפתית מבורק-אן-ברס המשחקת בליגת העל הצרפתית בכדורסל וביורוקאפ.

## היסטוריה
מועדון ספורט JL בורק נוסד ב-1910, ומחלקת הכדורסל שלו ב-1937. עם זאת, הקבוצה הפכה למקצוענית רק ב-1996, אז זכתה באליפות הליגה השלישית ועלתה ל. כעבור ארבע שנים בליגת המשנה היא זכתה באליפות ועלתה לראשונה בתולדותיה לליגת העל. ב-2007 ירדה בורק בחזרה לליגה השנייה, וב-2014, עם הקמת אולם האקינוקס החדש, היא חזרה לליגה הראשונה. הקבוצה ירדה ועלתה בחזרה, ומאז 2017 היא משחקת בקביעות בליגה העליונה.

בעונת 2019/20 רשמה בורק את הישג השיא שלה כשסיימה במקום החמישי בליגה, ובעונת  הפיעה לראשונה בטורניר אירופי כשהעפילה לשלב הטופ 16 ביורוקאפ. בעונת  העפילה הקבוצה לשמינית גמר היורוקאפ, בה הודחה על ידי פרומיתאס פטרס, לחצי גמר הליגה, בו הודחה על ידי מונקו, ולגמר גביע הליגה הצרפתית בכדורסל, בו הפסידה לאסוול ליון-וילרבאן.

בעונת  העפילה בורק לגמר היורוקאפ לאחר שסיימה בראשות בית ב' וגברה בפלייאוף על פרומיתיי ובשיקטש, אך הפסידה 0–2 בסדרה לפריז.

## שחקנים בולטים

* אלן אומיץ'
* קאדים אלן
* דווין בוקר
* כריס ג'ונסון
* סי. ג'יי. האריס
* ג'אקורי ויליאמס
*  קודי מילר-מקינטייר
* נוריס קול
*  ארתור רוזנפלד

## תארים והישגים
;יורוקאפ
*סגנות (1): 

;הליגה הלאומית הצרפתית השנייה בכדורסל
***זכייה (2):** 1999/00, 2016/17
**סגנות (1): 2013/14

;גביע הליגה הצרפתית בכדורסל
*סגנות (2): 2006, 2023

;גביע הליגה הצרפתית השנייה בכדורסל
***זכייה (1):** 2016

## עונה אחר עונה

## קישורים חיצוניים

## הערות שוליים

קטגוריה:קבוצות כדורסל צרפתיות
אוגוסט הראשון, דוכס בראונשווייג-לינבורג

**אוגוסט הזקן, דוכס בראונשווייג-לינבורג** (18 בנובמבר 1568 – 1 באוקטובר 1636) היה הבישוף הלותרני של רצבורג בין השנים 1610–1636 ונסיך לינבורג בין השנים 1633–1636.

## ביוגרפיה
אוגוסט נולד ב-18 בנובמבר 1568 כחמישי מבין חמישה עשר ילדים והיה בנם של וילהלם השישי, דוכס בראונשווייג-לינבורג ואשתו דורותיאה מדנמרק. בצעירותו היה קולונל בשירותו של הקיסר רודולף השני ולחם במסעות נגד ממלכת צרפת והאימפריה העות'מאנית. בשנת 1610 הפך אוגוסט לבישוף הלותרני של הנסיכות-בישופות של רצבורג.

כדי למנוע שאיפות תורשתיות, מועצת קתדרלת רצבורג, גוף הבחירה, התעקש שעם עלייתו לשלטון כנסיך-הגמון, התחייב אוגוסט בכתב הבחירות שלו לא להתחתן. למרות זאת הוא חי עם אילזה שמידצ'ן, פשוטת העם, ב'קשר דמוי נישואים'  והיו להם 12 ילדים; הוא בנה לה בית ליד מקום מגוריו, טירת צלה. מאוחר יותר הועלו הילדים לדרגת אצולה תחת השם *פון לינבורג*.

בשנת 1633 ירש אוגוסט את אחיו, כריסטיאן, שמת, כנסיך לינבורג. במהלך מלחמת שלושים השנים הוא המשיך במדיניות הנייטרליות שהחל אחיו. הוא מת בצלה ב-1 באוקטובר 1636.

## אילן יוחסין

## קישורים חיצוניים

* 

## הערות שוליים

קטגוריה:ילידי 1568
קטגוריה:נפטרים ב-1636
פרידריך הרביעי, דוכס בראונשווייג-לינבורג

ממוזער| טאלר של פרידריך הרביעי, דוכס בראונשווייג-לינבורג
**פרידריך הרביעי, דוכס בראונשווייג-לינבורג**, (28 באוגוסט 1574 - 10 בדצמבר 1648) היה נסיך לינבורג בין השנים 1636–1648.

## ביוגרפיה
פרידריך נולד ב-28 באוגוסט 1574, והיה בנם העשירי של ויליאם הצעיר ודורותיאה מדנמרק.

הוא שימש כבישוף בנסיכות-בישופות של ראצבורג ונלאחר מכן שימש בתפקיד פרופסט של הארכיבישוף של ברמן. בשנת 1636 מת אחיו אוגוסט, ופרידריך ירש את תאריו ונחלותיו. ב-10 בדצמבר 1648 מת פרידריך בצלה, ואחיינו כריסטיאן לודוויג ירש את נחלותיו.

## אילן יוחסין

## קישורים חיצוניים

* 

קטגוריה:ילידי 1574
קטגוריה:נפטרים ב-1648
האק סיד

**האקלברי (האק) סיד** (באנגלית: **Huckleberry (Huck) Seed**; נולד ב-15 בינואר 1969) הוא שחקן פוקר אמריקאי, זוכה האירוע המרכזי של אליפות העולם בפוקר ב-1996. בשנת 2020 נבחר להיכל התהילה של הפוקר.

## פוקר
סיד זכה בצמיד אליפות העולם בפוקר הראשון שלו בטורניר פוט-לימיט אומהה ב-1994. ב-1996 זכה באירוע המרכזי באליפות העולם ובצמיד השני שלו, ובפרס של מיליון דולר. ב-1999 הגיע שוב לשולחן הגמר באירוע המרכזי, אך סיים במקום השישי. בצמיד השלישי והרביעי שלו הוא זכה ב-2000 וב-2003 בטורנירי Razz.

ב-2009 זכה באליפות הראש-בראש של NBC, וב-2010 בטורניר המוזמנים בלבד של זוכי צמידי העבר.

במשך שנים רבות סיד שיחק בטורנירים תחת חסותם של "Full Tilt Poker", לרוב כשהוא לבוש בחולצת כדורסל עם הלוגו של אתר הפוקר.

ב-2020 נבחר להיכל התהילה של הפוקר.

נכון לפברואר 2022, סיד זכה בסך של כ-7.6 מיליון דולר מטורנירי פוקר, כשמתוכם כ-3.6 מיליון דולר בסבב אליפות העולם.

### צמידי אליפות העולם בפוקר

## חיים אישיים
סיד למד הנדסת חשמל במכון הטכנולוגי של קליפורניה ושיחק בקבוצת הכדורסל של המכללה. ב-1989 הוא לקח הפסקה מהלימודים בכדי ללמוד פוקר, ולא חזר ללימודים.

סיד מוכר כמשתתף קבוע בהתערבויות שונות. בין היתר על כך שיוכל לחבוט מתחת ל-100 ב-4 משחקי גולף עם 3 מחבטים בלבד, יוכל לצוף במשך 24 שעות בים בלי לגעת בקרקעית, להעביר שנה שלמה בלי להתגלח, לבצע גלגלון אחורה ממצב עמידה, לרוץ מיל בפחות מ-4 דקות ו-40 שניות, לרוץ מיל אחורה בפחות מ-10 דקות, והתערבויות רבות אחרות.

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי צמיד אליפות העולם בפוקר באירוע המרכזי
קטגוריה:חברי היכל התהילה של הפוקר
קטגוריה:אמריקאים שנולדו ב-1969
פרידריך השלישי, דוכס בראונשווייג-לינבורג

**פרידריך השלישי "חסר המנוחה", דוכס בראונשווייג-גטינגן-קאלנברג** (1424–5 במרץ 1495  ), היה דוכס בראונשווייג-לינבורג יחד עם אחיו וילהלם הרביעי מ-1482, אולם הודח ב-1484.

## ביוגרפיה
פרידריך נולד בשנת 1424 והיה בנם של הדוכס וילהלם המנצח מבראונשווייג-לינבורג וססיליה מברנדנבורג. בצעירותו היה מעורב לעיתים קרובות במריבות, פשיטות ושוד בדרכים; מאוחר יותר כינו אותו חסר המנוחה בשל כך ב-1477 הוא נשלח לגלדרן כדי לטפל בעניינים מנהליים. כעבור שנתיים, ב-1479, היה עליו לחזור הביתה; הסיבה הייתה כנראה אי מנוחה או מחלת נפש. מעט מאוחר יותר הוא כנראה התאושש ושוב היה מסוגל לנהל עסקים מנהליים. לאחר מות אביו, וילהלם הזקן ב-1482, שלטו פרידריך ואחיו וילהלם הצעיר במשותף בבראונשווייג-לינבורג. אולם פרידריך דרש לחלק את השטח. וילהלם הסכים בהסכם מ-1 באוגוסט 1483 ל-  כלומר, הריבונות עדיין תישמר במשותף, אבל ההכנסות יחולקו. חלקו של פרידריך כלל את נסיכות קאלנברג. 

בשנת 1482 החל מה שמכונה הריב הגדול של הילדסהיים, בין העיר הילדסהיים לבין הבישוף שלה, ברטהולד השני מלנדסברג. הבישוף רצה להנהיג מס אפיסקופלי חדש, שהעיר סירבה להסכים לו.  האחים היו בצדדים שונים בסכסוך הזה: וילהלם חתם בפברואר 1484 ברית עם הבישוף, בתיווך חבר המועצה שלו היינריך פון הארדנברג (נפטר 1492 או 1493), ואילו פרידריך הפך למגן העיר הילדסהיים ב-7 בספטמבר 1483. שנה לאחר מכן, בספטמבר 1484, פרץ סכסוך מזוין בין הצדדים. וילהלם לקח את אחיו פרידריך בשבי ב-10 בדצמבר 1484 והביא אותו דרך גנדרסהיים והארדגן להאן-מינדן. מקורות שונים נותנים סיבות שונות לשבי: כמה מקורות מזכירים התפרצות חדשה של מחלת נפש, אחרים מצביעים על סלידתו של ווילהלם מחלוקת הנחלות.  

הסכסוך הגדול של הילדסהיים הסתיים ב-1486 בהסכם.

שיר עם שהתגלה בתחילת שנות ה-90, בשם *Duke Frederick*, המתייחס לנסיבות מעצרו של פרידריך. הוא מורכב משמונה בתים והוא כתוב בניב גרמנית תחתית, ככל הנראה בתקופת הסכסוך של הילדסהיים. השיר מקונן על העוול לכאורה שפקד את פרידריך. כמה מהקושרים כל כך התנגדו לעמדתו של פרידריך בסכסוך, עד שהם זממו להפילו. בין האנשים המוזכרים בפסוק החמישי ניתן למנות את חברי המועצה של הדוכס אוטו פון דר מאלסבורג (נפטר כנראה 1504) והיינריך פון הארדנברג, וכן קנצלר הדוכס יוהנס סיבולה (מועיד: 1474-1498), שמילא תפקיד חשוב במדינה. צד ברונסוויק בפיוד. ייתכן שהם יעצו על לכידתו של פרידריך כדי להרחיב את השפעתם על שלוש הנסיכויות בראונשווייג, גטינגן וקאלנברג. 

פרידריך נשאר בשבי עד מותו. הוא נפטר ב-5 במרץ 1495 בהאן-מינדן, שם הוא קבור. 

## משפחתו
פרידריך היה נשוי פעמיים:
* עם אנה מבראונשווייג-גרובנהאגן-איינבק, בתו של אריך הראשון, דוכס בראונשווייג-גרובנהאגן ואלמנתו של אלברכט השלישי, דוכס בוואריה
* ב-10 במאי 1483 התחתן עם מרגרט מריאטברג, בתו של קונרד החמישי מריאטברג

משני הנישואים לא היו לו ילדים.

## אילן יוחסין

## הערות שוליים

קטגוריה:גרמנים במאה ה-15
קטגוריה:דוכסי בראונשווייג-לינבורג
קטגוריה:ילידי 1424
קטגוריה:נפטרים ב-1495
מונקירזאורוס

**מונקירזאורוס** (שם מדעי: *Monquirasaurus*) הוא סוג של זוחל ימי נכחד מסדרת הפליוזאורים שהתגלה במחצבים בתצורות פחה  שבקולומביה. הממצאים המאובנים נראו כבר ב-1977 עם ממצאים חלקיים שגם צולמו חלקית ונחשבו ללא-אמינים ואלה שויכו תחילה לסוג קרונוזאורוס, אך ב-2021 הוחלט להפרידם לסוג עצמאי. השם המדעי מבוסס על אזור מונקירה (Monquirá) בקולומביה עם הסיומת "saurus" - זוחל/לטאה. שם המין היחיד בסוג - *Monquirasaurus boyacensis*, ניתן על שם מחוז בויאקה שבו נמצא אזור מונקירה.

המונקירזאורוס היה טורף גדול באורכו של 7.3 מטרים עד 8 מטרים, שהיה בעל סנפירים רחבים ולסתות ארוכות וחזקות עם עוצמת נשיכה עוצמתית. ככל הנראה הוא ניזון מדגים וזוחלים ימיים כמו איכתיוזאורים ששחו לחופי האוקיינוס האטלנטי לפני 112 עד 119 מיליון שנה מזמננו.

## קישורים חיצוניים

קטגוריה:פליוזאוריים
קטגוריה:בעלי חיים שחיו בקרטיקון תחתון באמריקה הדרומית
קטגוריה:מאובני טקסונים שתוארו ב-2021
מצוק ורגאבה

ממוזער|מפת רכס סנטינל
**מצוק ורגאבה** או **רכס ורגאבה** (באנגלית: **Veregava Ridge**; בבולגרית: **хребет Верегава**) הוא רכס מצוקים ברכס סנטינל, בהרי אלזוורת', בארץ אלזוורת' שבאנטארקטיקה.

## היסטוריה
הרכס מופה לראשונה בשנת 1961 על ידי סוקרים אמריקאים. המיפוי עודכן בשנת 1988.

הרכס נקרא על שם הרי הבלקן המזרחיים, אשר בעבר נקראו בבולגרית בשם "ורגאבה".

## גאוגרפיה
שיא גובהו של הרכס (בהר וולדרון) 3,210 מטרים מעל פני הים; הר וולדרון ממוקם בצפון-מזרח הגבעות שבשפולי מסיב וינסטון.

אורכו של הרכס 15.7 קילומטרים בכיוון דרום-מערב - צפון-מזרח.

רוחבו של הרכס 6 קילומטרים בכיוון דרום-מזרח - צפון-מערב.

קרחון בריסאד וקרחון אוריזארי מנקזים את הרכס.

רכס ורגבה גובל בקרחון דייטר שמצפון וממערב לרכס ורגבה.

רכס ורגבה גובל בקרחון הנסן שהוא יובלו של קרחון דייטר, מדרום-מזרח לרכס ורגבה.

מדרום לרכס ורגבה מצוי מעבר מאנול, המפריד בין רכס ורגבה לבין רמת דויראן.

## קישורים חיצוניים
* תצלום לוויין של אזור המצוק, תוך סימון אתרים נוספים באזור באתר copernix
* מידע כללי

ורגאבה
ורגאבה
ורגאבה
הוצאת אפרסמון

**הוצאת אפרסמון** היא הוצאת ספרים ישראלית.
## היסטוריה
ההוצאה הוקמה ב-2018 על ידי יואב רייס, שעסק בהוצאה לאור בהוצאות ספרים שונות, ויורי מירון, בעל תואר שני בבלשנות, מתרגם ורופא.

ההוצאה עוסקת בפרסום פרוזה מתורגמת מסוף המאה ה-19 עד אמצע המאה ה-20, במגמה לפתוח צוהר לתקופה זו ולתמורות החברתיות שחלו בה, ובכללן השיח של מפנה המאה העשרים. 

בין היתר, מתמקדת ההוצאה בהוצאת ספרות העוסקת בשאלת הבחירה המינית, טרם הפכה לשיח החברתי של המאה ה-20. על כך אמר רייס בריאיון:  בהקשר זה, יצאו לאור, למשל, הספר "נובלה לירית" של אנמארי שוורצנבך, שהוא למעשה סיפור אהבה לסבי מראשית שנות ה-30 של המאה ה-20 בגרמניה; הספר האוטוביוגרפי "וידויה של מסכה" של יוקיו מישימה, העוסק בסיפור התבגרות הומוסקסואלית על רקע המציאות ביפן שלאחר מלחמת העולם השנייה; הספר "מיסות שחורות. לורד ליליאן" של ז'אק ד'דלסוורד-פרסן , רומן חניכה דקדנטי, המבקר בחריפות את יחס החברה להומוסקסאליות; ועוד.

## קישורים חיצוניים

* 
* ספרות גאה מתורגמת: יואב רייס והוצאת אפרסמון, הסכת בבלוג "שימו לב" של מור דיעי חנני
* 

## הערות שוליים

אפרסמון
קטגוריה:ישראל: חברות שהוקמו ב-2018
לאורה ברלין

**לאורה ברלין** (בגרמנית: **Laura Berlin**; נולדה ב-13 במרץ 1990) היא שחקנית ודוגמנית גרמנייה.

## קריירה
בגיל 15 התגלתה ברלין על ידי סוכנות דוגמניות והחלה לעסוק בדוגמנות. שנתיים לאחר מכן הצטרפה לסוכנות הדוגמניות VIVA Models והשתתפה בתצוגות אופנה רבות בהן עבור המותגים הוגו בוס ובלנסיאגה. במקביל עבדה עבור IMG Models והוזמנה באופן קבוע לתצוגות בפריז ולמילאנו. בגיל 17, היא הופיעה על השער של המהדורה האיטלקית של המגזין *[[Elle]]* . היא המשיכה להופיע במגזיני אופנה אחרים. מאז סיום לימודיה ב-2009, היא עבדה במשרה מלאה כדוגמנית והוחתמה בכמה סוכנויות דוגמניות מפורסמות מרחבי העולם.

לאחר שרכשה את ניסיון המשחק הראשוני שלה משיעורי תיאטרון בבית הספר ושיעורי משחק פרטיים, היא הופיעה לראשונה בטלוויזיה בגיל 19 בתפקיד ראשי (שלגיה) בסרט הטלוויזיה "שלגיה" של הבמאי תומאס פרוינדנר ששודר בערוץ ARD.

שיתוף פעולה עם סוכנויות שחקנים הוביל לפרויקטים נוספים של סרטים בהם השתתפה.

ברלין הופיעה במספר אתרי פרסום של מותגים ידועים וכן בקליפ של להקת הרוק Oomph!.

בשנת 2013 גילמה את שרלוט מונטרוז בסרט הפנטזיה הגרמני "Ruby Red". שנה לאחר מכן שיחקה בסרט הקולנוע "Sapphire Blue" לצד יאניס ניוונר ופלוריאן בארתולומי.

בשנת 2016 שיחקה בסרט "Emerald Green" בהשראת סדרת הספרים של קרסטין גייר *Ruby Red Trilogy*. באותה שנה שיחקה ברלין בתפקיד הראשי בקליפ של השיר 1,40m של פרינץ פי.

בין השנים 2016–2017 הופיעה בתור ג'ני הולסהוף בסדרת האינטרנט *Alles Liebe, Annette"* ששודרה ב-YouTube .

בין לבין שיחקה בסדרות טלוויזיה רבות.

בשנת 2021 לוהקה ברלין לתפקיד ראשי בסדרת הטלוויזיה "ויקינגים: ולהאלה". בסדרה מגלמת ברלין את אמה מנורמנדיה.

## פילמוגרפיה
### קולנוע

### טלוויזיה

### אינטרנט

### [[לאורה אוונס|קליפים]]

## קישורים חיצוניים

* 

## הערות שוליים

קטגוריה:דוגמניות גרמניות
קטגוריה:דוגמנים גרמנים
קטגוריה:שחקני קולנוע וטלוויזיה גרמנים
קטגוריה:שחקניות קולנוע וטלוויזיה גרמניות
קטגוריה:גרמנים שנולדו ב-1990
קטגוריה:גרמניות שנולדו ב-1990
טיי שרידן

**טיי קייל שרידן** (באנגלית: **Tye Kayle Sheridan**; נולד ב-11 בנובמבר 1996) הוא שחקן קולנוע אמריקאי.

## ביוגרפיה
שרידן נולד באלקהרט, טקסס. אמו, סטפני (רייט) שרידן, היא הבעלים של סלון יופי, ואביו, בריאן שרידן, הוא נהג של חברת השילוח הבינלאומית, UPS. יש לו אחות צעירה בשם מדיסון.

## קריירה
### 2011–2020
בשנת 2011 ערך שרידן את הופעת הבכורה שלו בסרט העלילתי בסרט הקולנוע של טרנס מאליק "עץ החיים", בו כיכבו בראד פיט, ג'סיקה צ'סטיין ושון פן, לאחר חיפוש ליהוק של כמעט שנה שכלל יותר מ-10,000 ילדים מטקסס ואוקלהומה. הסרט הוקרן בבכורה בפסטיבל קאן בשנת 2011, ולאחר מכן זכה בפרס דקל הזהב ומועמד לפרס האוסקר לסרט הטוב ביותר.

בשנת 2012 שיחק שרידן בתפקיד הראשי בסרט האינדי של ג'ף ניקולס, "הסיפור של מאד"  לצד ג'ייקוב לופלנד ומתיו מקונוהיי. הסרט הוקרן בבכורה בפסטיבל קאן 2012 ושרידן היה מועמד לפרס בחירת המבקרים.

בשנת 2013 גילם את גארי ג'ונס בסרט "ג'ו" , שבו מככב ניקולס קייג' המגלם נוכל לשעבר שפוגש ילד בן 15, הילד הבכור במשפחה חסרת בית שבראשה עומד אב אלכוהוליסט, ועומד בפני הבחירה בגאולה או הרס. על תפקידו בסרט קיבל שרידן את פרס מרצ'לו מסטרויאני לשחקן הצעיר הטוב ביותר בפסטיבל הסרטים הבינלאומי ה-70 של ונציה.

בשנת 2014 שיחק לצד ג'ון טרבולטה בסרט הקולנוע "הזייפן".

בשנת 2015,שיחק שרידן בשלושת הסרטים, שהוצגו בבכורה בפסטיבל סאנדנס. הוא כיכב לצד גרג טורקינגטון ומייקל סרה בדרמה "Entertainment", שיחק אסיר בעיבוד הקולנועי של "ניסוי הכלא של סטנפורד", והופיע בדרמה של רודריגו גרסיה "הימים האחרונים במדבר" לצד יואן מקגרגור ואיילת זורר, שיצא לאקרנים במאי 2016. באותה שנה, היה לו גם תפקיד משנה בסרט הקולנוע "מקומות אפלים" של הבמאי ג'יליאן פלין ותפקיד ראשי בקומדיית האימה "שבט הזומבים".

בשנת 2016 גילם שרידן את המוטנט סקוט סאמרס/סייקלופס בסרט "אקס-מן: אפוקליפסה", שיצא לאקרנים ב-27 במאי 2016.
בשנת 2017, שיחק שרידן בדרמת המלחמה "ציפורים צהובות", לצד אלדן ארנרייך, ג'ק יוסטון וג'ניפר אניסטון. באותה שנה, שיחק יחד עם קייטלין דיוור בסרט "*All Summers End"*, סרט שכתב וביים קייל וילאמובסקי.

בשנת 2018, שיחק בתפקיד ראשי, בסרט שובר הקופות של סטיבן ספילברג, "שחקן מספר אחת", ולאחר מכן שיחזר את התפקיד של סקוט סאמרס/סייקלופס בסרט "אקס-מן: הפניקס האפלה" משנת 2019.

בשנת 2020 נתן את קולו במשחק המחשב Madden NFL 21. באותה שנה שיחק בסדרת הטלוויזיה "Wireless" מבית רשת קוויבי והפיק את הסרט "רצח במעגל סגור" בו גם כיכב לצד אנה דה ארמס.

### 2021–הווה
בשנת 2021 שיחק בסרט הקולנוע "הנוסעים"  לצד קולין פארל, לילי-רוז דפ, אייזיק המפסטד-רייט, ופין וייטהד. באותה שנה שיחק בסרטו של ג'ורג' קלוני "מסבאה אומנת" לצד בן אפלק, ובסרט הקולנוע "סופר הקלפים" לצד אוסקר אייזק.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1996
אנתוני אלנגה

**אנתוני דייוויד ג'וניור אלנגה** (באנגלית: **Anthony David Junior Elanga**; נולד ב-27 באפריל 2002) הוא כדורגלן שוודי המשחק בעמדת הקיצוני בניוקאסל יונייטד ובנבחרת שוודיה.

## קריירה
אלנגה הצטרף לאקדמיה של מנצ'סטר יונייטד בגיל 12, לאחר ששיחק לפני כן באלפסבורג ובמאלמה בשוודיה.

הוא ערך את הופעת הבכורה שלו בקבוצה הראשונה של המועדון ב-11 במאי 2021 במשחק במסגרת הפרמייר ליג נגד לסטר סיטי, משחק אותו הפסידה קבוצתו 1–2. אלנגה פתח שוב מול וולברהמפטון וונדררס במשחק האחרון של אותה העונה בליגה, ב-26 במאי 2021, וכבש את שערו הראשון במנצ'סטר יונייטד אחרי 13 דקות בלבד, משחק שגם אותו הפסידה קבוצתו 1–2.

ב-23 בפברואר 2022 כבש אלנגה את שערו הראשון בליגת האלופות נגד אתלטיקו מדריד בשלב שמינית הגמר במשחק שהסתיים בתיקו 1-1.

ב-25 ביולי 2023 חתם אלנגה לחמש שנים בנוטינגהאם פורסט.

ב-11 ביולי 2025 חתם בניוקאסל יונייטד תמורת 55 מיליון אירו.

אלנגה זכאי לשחק בנבחרות שוודיה, קמרון או אנגליה. עד כה הוא ייצג את שוודיה בנבחרות עד גיל 17, 19 ו-21.

אלנגה שיחק חמש פעמים בנבחרת שוודיה עד גיל 17 וכבש שני שערים, שניהם מול צרפת באליפות אירופה עד גיל 17 ב-2019. הוא שיחק את משחקו הראשון עבור נבחרת שוודיה עד גיל 21 וכבש שער אחד במשחק ידידות מול פינלנד ב-3 ביוני 2021.

## חיים אישיים
אביו של אנלגה הוא לשעבר הכדורגלן הקמרוני ג'וזף אלנגה. הוא נולד במאלמה, עת אביו שיחק במועדון המקומי.

## קישורים חיצוניים

## הערות שוליים

קטגוריה:כדורגלנים שוודים
קטגוריה:קשרי כדורגל שוודים
קטגוריה:מאלמה: כדורגלנים
קטגוריה:כדורגלני מנצ'סטר יונייטד
קטגוריה:כדורגלני נוטינגהאם פורסט
קטגוריה:כדורגלני נבחרת שוודיה
קטגוריה:שוודים שנולדו ב-2002
קטגוריה:כדורגלני ניוקאסל יונייטד
מלחמת אוקראינה–רוסיה (פירושונים)

מרכיבי מלחמת רוסיה ואוקראינה להלן הם חלק מהסכסוך האוקראיני-רוסי (שהחל בפברואר 2014 ונכון לספטמבר 2025 טרם הסתיים).
אתי יעקובי

[טקסט=אתי יעקובי, תפוח זהב, 2019, מוזיאון תל אביב|ממוזער|ציור מאת אתי יעקובי-ליליאור, תפוח זהב, 2019, [מוזיאון תל אביב לאמנות|מוזיאון תל אביב]]
**אתי יעקובי-ליליאור** (נולדה ב־1961) היא ציירת ישראלית. עבודותיה מוצגות בתערוכות יחיד ובתערוכות קבוצתיות משנת 1981.

## ביוגרפיה
אתי יעקובי נולדה בתל אביב-יפו בשנת 1961 וגדלה בעיר חולון. בנעוריה למדה אמנות במוזיאון תל אביב לאמנות ושיחקה כדורסל במסגרת קבוצת 'הפועל חולון'.

במחצית הראשונה של שנות ה-80 של המאה ה-20 למדה אמנות בבצלאל ובמכון פראט (Pratt Institute) בניו יורק. בראשית שנות ה-90 שהתה בניו יורק בשנית. עיקר יצירתה של יעקובי הוא במדיום הציור. רבות מיצירותיה מתייחסות אל ציור אירופי, לצד שימוש במוטיבים מן התרבות הפופולרית.

בתה היא ענת ליליאור, גולשת גלים שייצגה את ישראל באולימפיאדת טוקיו (2020).

ב-1997 הציגה תערוכת יחיד במוזיאון תל אביב בשם "העולם המופלא 3".

ב-2022 זכתה בפרס רפפורט לאמן ישראלי בכיר, ובספטמבר 2024 נערכה במוזיאון תל אביב תערוכת יחיד בשם "לוט בערפל" אותה אצרו ניקולא טרצי ועוזר האוצר כפיר מאיר.

## השכלה
*1983-1981 בצלאל, אקדמיה לאמנות ועיצוב, ירושלים
*1984-1983 מכון 'פראט', ניו יורק, ארצות הברית
*1988-1985 תואר ראשון, פילוסופיה ולימודים קלאסיים, אוניברסיטת תל אביב, תל אביב-יפו

## פרסים
*1989 פרס האמן הצעיר, משרד החינוך והתרבות
*1992 פרס ז'אק וגניה אוחנה לאמן ישראלי צעיר, מוזיאון תל אביב לאמנות, תל אביב-יפו
*2001 פרס עידוד היצירה, משרד המדע התרבות והספורט
*2009 פרס בתחומי האמנות הפלסטית, משרד החינוך והתרבות
*2022 פרס רפפורט לאמן ישראלי בכיר, מוזיאון תל אביב לאמנות, תל אביב-יפו

## קישורים חיצוניים
* 

* 
* אתי יעקבי ואבי סבח הם זוכי פרס רפפורט 2022, באתר ערב רב, 23 בפברואר 2020

## הערות שוליים

קטגוריה:ציירות ישראליות
קטגוריה:ציירים ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:זוכות פרס רפפורט
קטגוריה:זוכי פרס רפפורט
קטגוריה:זוכי פרס ז'אק וגניה אוחנה לאמן ישראלי צעיר
קטגוריה:ישראליות שנולדו ב-1961
קטגוריה:ישראלים שנולדו ב-1961
מהפכה של שמחה (ארגון)

**מהפכה של שמחה** הוא ארגון חסד מבית שלום לעם המשמח חולים המאושפזים בבתי חולים בישראל. הארגון מונה כ-1000 מתנדבים מכל המגזרים, ופועל ב-13 בתי חולים ברחבי הארץ.

## היסטוריה ופעילות
הארגון הוקם בשנת ה'תשע"ג והחל כיוזמה של בחור צעיר שחילק ממתקים בבית חולים. בהמשך התגבשה קבוצת מתנדבים ראשונית בישיבת בני עקיבא "אהל שלמה" בבאר שבע, שהחלה לערוך סבבים שבועיים של שירה וחלוקת ממתקים בבית החולים סורוקה. בהמשך הם חברו לצעירים נוספים שעשו זאת בבתי חולים אחרים, והפכו יחד לארגון ארצי.

כיום פועל הארגון ב-13 בתי חולים ברחבי הארץ, במטרה לשמח את המאושפזים ואת בני משפחותיהם.

במסגרת הפעילות מקיים הארגון ערבי שירה, ניגון ואומנות, הופעות מוזיקליות וחלוקת ממתקים ומשחקים, זאת במטרה לשמח את החולים המאושפזים בבתי החולים, ולהקל את זמן שהייתם.

מערך ההתנדבות כולל כ-1000 מתנדבים מכל המגזרים, המסייעים לכל המאושפזים ללא הבדלי גיל גזע דת ולאום, בהם בני נוער, חיילים, סטודנטים וכן מוזיקאים ואמנים.

## קישורים חיצוניים

* 
## הערות שוליים

קטגוריה:ישראל: ארגוני עזרה
קטגוריה:ישראל: ארגוני בריאות ורפואה
יחזקאל בנט

**הרב יחזקאל בנט** (לפעמים: **בנעט**; כ"ג בתשרי ה'תרכ"ג, 17 באוקטובר 1862 – א' בסיוון ה'תרע"ג, 6 ביוני 1913) היה רבה של הקהילה היהודית בעיירה סאין או סינרוואראליה (סעיני-וואראהל) שבמרמורש, אז באימפריה האוסטרו-הונגרית, כיום בשטח רומניה. לאחר מותו יצא ספר שו"ת שלו בשם **משיב טעם**.

## ביוגרפיה
נולד בשנת ה'תרכ"ג, 1862, לגרשון וולף בנט, ולחנה שרה, בתו של הרב שלמה גאנצפריד. בצעירותו למד אצל סבו הרב גאנצפריד, וכן אצל רבי שמחה בונם סופר בעל "שבט סופר" ואצל רבי חיים צבי מנהיימר.

נשא לאישה את חיה רבקה, בתו של הרב אברהם יצחק גליק מחבר שו"ת יד יצחק. בשנת ה'תרמ"ט (1889) התמנה לרב העיר סאין או סינרוואראליה (וואראהל (סאיני)) והגליל, בחבל מרמורש שבצפון טרנסילבניה.

נפטר בר"ח סיוון בשנת ה'תרע"ג, בגיל 50.

## ספריו
חיבר ספרים רבים שרובם הגדול לא ראו אור. ספרו **שו"ת משיב טעם**, שיצא ביד עם דרשותיו **ספר דובר אמת**, יצאו לאור על ידי נכדיו בשנת תשמ"ה.
## הערות שוליים

קטגוריה:הונגרים שנפטרו ב-1913
קטגוריה:ילידי 1862
קטגוריה:רבנים הונגרים
קטגוריה:מחברי ספרי שו"ת
מכון גזית

**מכון גזית** הוא מכון מחקר לביצוע מחקרים מודיעיניים מתקדמים, יישומיים ועתירי דאטה. המכון הוא זרוע של חטיבת המחקר באמ"ן, והוא קרוי על שם האלוף במיל' שלמה גזית, ששירת כראש אמ"ן לאחר מלחמת יום הכיפורים, והוביל את תהליכי הבנייה מחדש אחרי המלחמה.

## ההקמה
[ממוזער|250px|שמאל|טקס חנוכת מכון גזית, מימין לשמאל: מנכ"ל מכון גזית, אל"ם (במיל') [דוד שטרנברג, קצין המודיעין הראשי תא"ל אבי קינן, אלוף אהרון חליוה, תא"ל עמית סער, אלוף (מיל') יואב הר אבן, דצמבר 2021]]
המכון הוקם על ידי תא״ל עמית סער ז״ל, ששימש כרח״ט מחקר בשנים 2020-2024. התייחסות ראשונית להקמת המכון עלתה באירוע שנערך לזכר גזית ביוני 2021. המכון הוקם בשיתוף חברת "רפאל" ונחנך רשמית בדצמבר 2021 בטקס במעמד ראש אמ"ן, אלוף אהרון חליוה, מנכ"ל רפאל, אלוף (מיל') יואב הר אבן וראש חטיבת המחקר באמ"ן, תא"ל עמית סער.

## עיסוק ומטרות
המכון משלב ידע ורעיונות מהעולם האזרחי עם צרכים ומידע מודיעיני מהעולמות הביטחוניים, ועוסק בפתרון סוגיות מודיעיניות מורכבות בעזרת שילוב של חוקרים מתחומים שונים ושימוש בטכנולוגיות מתקדמות בתחומי המידע. המכון עובד בצוותים הטרוגניים על ידי חיבור חוקרים בכירים ממגוון תחומים: מדעי החברה, מדעי הרוח ומדעים מדויקים, תוך עיסוק בסוגיות של מודיעין אסטרטגי כגון יחסי חוץ, בניין הכוח, יציבות משטרים, דמוגרפיה, חברה, כלכלה ופסיכולוגיה.

המכון חותר לחזק את ההסתכלות הרב-זירתית ואת המודיעין ארוך-הטווח, אך גם עוסק בסוגיות של מדיניות ומבצעים.

בדיון שהתקיים בנובמבר 2021 בוועדת החוץ והביטחון של הכנסת ציין מנכ"ל המכון, אל"ם (מיל') דוד שטרנברג, כי אמ"ן באמצעות המכון יעסוק גם בהשפעות שינוי האקלים על המרחב ועל סוגיות כגון יציבות מדינות, מתח מעצמתי, זירת הלחימה ובניין הכוח המודיעיני, ויעשה תוך כדי זאת שימוש גם ביכולות מתקדמות כמו ביצוע סימולציות.

במהלך מלחמת "חרבות ברזל" המכון פרסם דו"ח מקיף ומסווג, שניתח את שורשי האכזריות המיוחדת אותה הפגין חמאס במתקפת 7 באוקטובר. לפי דו"ח זה, הברוטאליות בה נהגו מחבלי הארגון לא הייתה תוצאה של זעם ספונטני, אלא מתוכננת, מכוונת ושיטתית.

## כנסים
שמאל|ממוזער|250px|מנכ"ל מכון גזית, אל"ם (מיל') דוד שטרנברג, נואם בכנס גזית השנתי הראשון, דצמבר 2022
ביולי 2022 ערך המכון כנס ראשון, שעסק בתפקיד המודיעין בחשיבה לטווח הארוך (עשור ויותר). בכנס השתתפו שורת בכירים במערכת הביטחון ובהם סגן הרמטכ"ל, ראש מפא"ת ובכירים במגזר הפרטי והציבורי.

בדצמבר 2022, נערך "כנס גזית השנתי" הראשון, שכותרתו הייתה "מודיעין, אסטרטגיה וטכנולוגיה ומה שביניהם". במסגרת הכנס הופיעו, בין היתר, הרמטכ"ל, ראש המל"ל, מפקדי יחידות 8200 ו-9900 וראש ממשלת ישראל לשעבר, אהוד ברק, וד"ר מיכה גודמן. בכנס הוצגה בפעם הראשונה הערכת המודיעין של אמ"ן לציבור הרחב על ידי ראש חטיבת המחקר, תא"ל עמית סער.

## קישורים חיצוניים

## הערות שוליים

גזית
קטגוריה:אגף המודיעין
נטיית שם

בבלשנות, **נטיית שם** (בלעז: Declension) היא שינוי צורת המילה, בדרך כלל כדי לבטא את תפקידה התחבירי במשפט, בדרך של הטיה כלשהי. גזרות עשויות לחול על שמות עצם, כינויי גוף, שמות תואר, תוארי פועל ותוויות כדי לציין מספר (למשל, יחיד, זוגי, רבים), יחסה דקדוקית (למשל נושא או מושא במשפט), מין דקדוקי (למשל זכר או נקבה), ועוד מספר קטגוריות דקדוקיות.

נטיית שם מתרחשת בשפות רבות ברחבי בעולם. היא מאפיין דקדוקי חשוב של משפחות שפות רבות, כמו שפות קצ'ואה, שפות הודו-אירופיות (ביניהן גרמנית, ליטאית, לטבית, רוסית, סנסקריט, לטינית, כורדית ויוונית עתיקה ומודרנית), שפות בנטו (למשל זולו), שפות שמיות (למשל ערבית ועברית), שפות פינו-אוגרית (למשל הונגרית, פינית ואסטונית) ושפות טורקיות (למשל טורקית ואזרית).

## היסטוריה
ליוונים הקדמונים היה ככל הנראה מושג "עמום" לגבי צורותיהם של שמות עצם בשפתם. נראה שקטע מאת אנאקראון מאשר את הרעיון הזה. אף על פי כן, לא ניתן להסיק שהיוונים הקדמונים באמת ידעו מה היו היחסות הדקדוקיות. הסטואים פיתחו תפיסות בסיסיות רבות שהיום הן חלק מיסודות הבלשנות. מקור הקונספט של היחסה הדקדוקית מגיע מהסטואים, אבל עדיין לא ברור לגמרי למה בדיוק התכוונו עם מונח היחסות שלהם.

## בשפות שונות
### לטינית
שמות עצם ותארים בשפה הלטינית נוטים במספר יחסות דקדוקיות, וכמו כן לפי מספר (יחיד או רבים). תארים בלטינית נוטים גם לפי המין הדקדוקי של העצם אותו הם מתארים. נהוג לחלק עצמים בלטינית לחמש קבוצות נטייה, שמוגדרות לפי סיומות הנומינטיב והגנטיב שלהן, ולכל אחת מהן דפוס נטייה אחיד.
* יחסת ה**נושא** (Nominativus), שמשמשת כנושא המשפט או הפסוקית.
* יחסת ה**שיוך** (Genetivus), שמשמשת כדי להגדיר שייכות: *Cāsus *'Bellī***, גורם ש'''ל מלחמה'''.
* יחסת ה'''מושא העקיף''' (Dativus), שמשמשת כדי לתאר את ה[[מושא עקיף|מושא העקיף]] של פועל, או את הנמען (recipient) של פעולה כלשהי. לדוגמה: ***Amicō** pecūniam dedī'', "נתתי את הכסף **לחבר**".
* יחסת ה**מושא הישיר** (Accusativus), שמשמשת כדי להגדיר את ה[[מושא ישיר|מושא הישיר]] של פועל. לדוגמה: ''Amicō'' ***pecūniam*** ''dedī'', "נתתי **את הכסף** לחבר".
* יחסת ה**פנייה** (Vocativus), שמשמשת כדי לתאר פנייה ישירה לאדם. לדוגמה: ''Et tu, **brute**?'' "[[הגם אתה, ברוטוס?|הגם אתה, **ברוטוס**?]]". יחסת הווקטיב בדרך כלל זהה לנומינטיב, פרט לשמות עצם זכריים מהנטייה השנייה שמסתיימים ב-us.
* יחסת ה**מוצא** (Ablativus), שמשמשת לתיאור מוען של פעולה או תנועה ממקום אחד לאחר, וכמו גם ליצירת תוארי פועל (Adverb) ושימוש יחד עם [[מילת יחס|מילות יחס]].
* יחסת ה**מקום** (Locativus), שקיימת רק עבור מספר קטן של מילים ומתארת מיקום מסוים (לרוב המילים נעשה שימוש במילות יחס במקום). למשל: ''Rōmae habitō'', "אני גר **ברומא'''".
לדוגמה, טבלת הנטייה של המילה "Dominus", שמשמעותה אדון או שליט, ומשתייכת לנטייה השנייה (Second Declension).

## ראו גם
* נטיית הפועל
* יחסה דקדוקית

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מורפולוגיה (בלשנות)
קטגוריה:דקדוק
פאל שאנדור (במאי)

**פאל שאנדור** (בהונגרית: **Sándor Pál**; בודפשט, 19 באוקטובר 1939) הוא במאי יהודי-הונגרי, תסריטאי, מפיק, זוכה פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה), פרס האמן המצטיין, פרס האמן הדגול ופרס קושוט (המקביל בהונגריה לפרס ישראל).

## קורות חיים
לאחר סיום לימודיו נכנס למפעל הסרטים MAFILM, שם עבד כעוזר מעבדה וכיוצר סרטים. בשנת 1959 התקבל לאוניברסיטה לאמנויות התיאטרון והקולנוע. הוא סיים בכיתה של יאנוש הרשקו ב-1964.

שאנדור לימד באוניברסיטה לאמנויות התיאטרון והקולנוע במשך שנים רבות, היה המנהל של חברת הפקת הסרטים ההונגרית-גרמנית נובופילם (Novofilm) במשך יותר מעשר שנים ובשנת 2000 הקים חברת סרטים משלו בשם Filmstreet. הוא מנהל את אולפן הסרטים הוניה (Hunnia Filmstúdió) מאז 2003.

מבין 24 ההכרות המקצועיות היוקרתיות הבינלאומיות, הבולטות ביותר הן "דוב הכסף של ברלין", פרס פיפרסקי מקאן (The International Federation of Film Critics (FIPRESCI)), פרס הוגו סילבר משיקגו (Silver Hugo Award) ופרס המבקרים של קרלובי וארי.

לפי הקטלוג של מאגר התיאטרון, הוא גם הציג את עצמו כבמאי תיאטרון שבע פעמים. ביים בין היתר בתיאטרון הקומדיה של בודפשט וב"תיאטרון הרוק".

## חייו הפרטיים
אשתו: אנה ספרנק (Safranek Anna), דוגמנית. יש להם שני ילדים.

## סרטיו
### כבמאי
בשפת המקור:


בתרגום:

### כתסריטאי
בשפת המקור:


בתרגום:

### כמפיק
בשפת המקור:


בתרגום:

## הפקות תיאטרון מרכזיות
* גרהרט האופטמן: העכברושים (פץ') - 1981
* ברכט : אופרה בגרוש (סולנוק) - 1984
* ג'יימס רדו וג'רום ראגני: שיער (תיאטרון רוק) - 1985
* Alexander Naumovich Mitta : זרח, זרח, כוכבי (תיאטרון קומדיה של בודפשט) - 1987
* פטר מילר: יום ראשון עצוב (הבמה העליזה) - 1990
* ארתור מילר: מותו של סוכן (טיבולי) - 2001

## ספרים עליו
* הצילו אותי מהרשע. סרטם של איבאן מנדי ופאל שאנדור ; עורך András Hámori; Seeder, Bp., 1980 (מרעיון לסרט)
* סירים ; נכתב על ידי ז'וז'ה טוט בעקבות הרעיון של פאל שאנדור ב-Mafilm Hunnia Studio – בית ספר, Bp., 1981
* ברטולט ברכט - קורט וייל : אופרה בגרוש ; טמאש בלום. פאל שאנדור; Szigliget Theatre – ספריית מחוז פרנץ ורסגי, סולנוק, 1981 (סדנה של Szigliget Theatre in )
* פאל שאנדור, צלם הקולנוע ; עורך, כתב לאסלו קלצ'ני; קרן אוסף תמונות תולדות הקולנוע ההונגרי, בודפשט, 2011

## פרסים
* פרס בלה באלאז' לשנת 1972
* פסטיבל הסרטים הבינלאומי של ברלין 1977, דוב כסף, (זיכרון מרחצאות הרקולס)
* פרס האמן המצטיין (1979)
* פסטיבל הקולנוע בקאן 1983, פרס FIPRESCI, (דניאל בר המזל)
* פרס האמן הדגול (1987)
* פרס קושוט (2009)
* פרס פרימה פרימיסימה לשנת 2015

## קישורים חיצוניים

* פאל שאנדור באתר PORT.HU
* איגוד הסרטים
* פאל שאנדור: הסרטים שלי
* hvg.hu/kultura/sandor_pal
* Arcanum Mozgó Világ, פברואר-דצמבר 1977 (כיתה ג', מספרים 1–6), ראיון עם הבמאי פאל שאנדור
* ראיון kurzorvillogas.blog.hu, All Time Cinema, ספטמבר 2017
* papageno.hu יום הולדתו של פאל שאנדור
* פאל שאנדור והדובון
* רובע רביעי - חלק 03: שאנדור פאל

קטגוריה:במאי קולנוע יהודים הונגרים
קטגוריה:תסריטאי קולנוע יהודים הונגרים
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:יהודים זוכי פרס קושוט
קטגוריה:בודפשט: אישים
קטגוריה:מפיקי קולנוע יהודים הונגרים
קטגוריה:יהודים זוכי פרס בלה באלאז'
קטגוריה:בוגרי האוניברסיטה לאמנויות התיאטרון והקולנוע
קטגוריה:במאי תיאטרון יהודים הונגרים
קטגוריה:יהדות בודפשט
קטגוריה:הונגרים שנולדו ב-1939
מבריח ארי מנכסי חברו

**מבריח ארי מנכסי חברו** הוא דין הלכתי בדיני ממונות, הקובע כי אדם שהציל חפץ של אדם אחר שהיה עומד להיפסד, לא מגיע לו תשלום מהבעלים עבור מעשיו.
הדין מכונה בחז"ל ובספרות התורנית בשם "מבריח ארי" ולקוח מהדוגמה המובאת בתלמוד, במקרה שאריה ניסה לטרוף בהמות של אדם, ומישהו הבריח את האריה ומנע את טריפת הבהמות.

## הסבר הדין
באופן כללי, אדם שנהנה מחבירו, וחבירו נחסר אפילו במעט, מחויב לשלם לו דמי הנאתו, חוב זה נקרא "נהנה". אך במקרה של מבריח ארי שהמציל לא נחסר כלל בהצלת הבהמה, בעל הבהמות פטור מלשלם למבריח האריה תשלום כלשהו.

אמנם, במקרה בו היו הוצאות למבריח האריה, מחויב בעל הבהמות לשלם לו את הוצאותיו, שהרי הוא אינו מחויב להוציא הוצאות מכיסו בשביל להשיב אבידה לבעליה.

## טעמי הדין
* בבית הבחירה למאירי נכתב כי טעם הדין שאין המציל מקבל תשלום, הוא משום שמחויב להציל את בהמות חבירו מדיני השבת אבדה, ואין נוטלים שכר על מצוות.
* הסבר נוסף שנאמר, הוא שאמנם המבריח הציל את נכסיו של הבעלים, אך לא ריבה את נכסיו אלא רק מנע הפסד. ועל מניעת הפסד לא מגיע לקבל כסף, היות שכל מה שזכאי המהנה לקבל כסף בנהנה הוא משום , אבל אם לא נתרבה כסף הבעלים אלא רק נמנע נזק, אין כאן תביעת ממוני גבך ואינו יכול לתבוע תשלום.

## חזקה בקרקע על ידי מבריח ארי
דין נוסף, במקרה שאדם בא לקנות קרקע בחזקה, אין מועילה לו חזקה על ידי סילוק מזיק, אלא רק על ידי פעולה חיובית כמו נעילת גדר ופריצתה. הרשב"ם כותב כי טעם הדין הוא שמבריח ארי הוא משיב אבדה ויש חיוב על כך, ואינו יכול לזכות אחר שמחויב להציל חברו מהיזק, בדיני השבת אבדה.

## לקריאה נוספת
* הערך "מבריח ארי מנכסי חברו", **[[אנציקלופדיה תלמודית]]**, כרך לח (יד הרב הרצוג תשע"ז), עמ' שצט–תמד.
* ספר חבל נחלתו ז מז
* הרב ישי יסלזון, מבריח ארי מנכסי חברו, אתר ישיבת הר עציון
* נחום רקובר, עושר ולא במשפט: הנהנה מנכסי חברו בזכות ושלא בזכות, ספרית המשפט העברי, ירושלים תשמ"ח, עמ' 134-132.

## הערות שוליים

קטגוריה:משפט עברי: דיני ממונות
קטגוריה:בבא קמא: סוגיות תלמודיות
שומרים – המרכז לתקשורת ודמוקרטיה

**שומרים – המרכז לתקשורת ודמוקרטיה** הוא גוף תקשורת ישראלי עצמאי, ללא מטרות רווח, העוסק בעיתונות חוקרת.

## היסטוריה
"שומרים" נוסד ב-2019 כחל"צ במטרה לחזק את הדמוקרטיה בישראל באמצעות עיסוק בעיתונות חוקרת. הארגון מגדיר את מודל הפעולה שלו באמצעות שיתופי פעולה עם גופי תקשורת בישראל ומחוצה לה, ועוסק בנושאי חברה, בריאות, רווחה, משפט, כלכלה, סביבה ופרטיות. מייסדי שומרים, המכהנים כחברי הוועד המנהל של הארגון, הם היזם עודד חרמוני, מו"ל 'כלכליסט' יואל אסתרון, והפילנתרופים לאורה וגארי לאודר מארצות הברית. שומרים נסמך באופן מלא על תרומות מחוץ לישראל, כאשר תורמיו המרכזיים הם המיליארדרים לורה וגארי לאודר, תומכי המפלגה הדמוקרטית בארצות הברית אשר היו שותפים במימון הקמפיינים של הילרי קלינטון וג'ו ביידן לנשיאות ארצות הברית. תקציבו השנתי של שומרים עומד על כמיליון דולרים.

## תחקירים
"שומרים" חבר בארגון התחקירנים הבין־לאומי ICIJ, והיה שותף בחשיפתם של מסמכי פנדורה, באוקטובר 2021. בספטמבר 2020 היה שותף הארגון בחשיפת מסמכי Fincen שהועברו אל משרד האוצר האמריקאי.

בשנת 2021 הארגון פרסם סדרת תחקירים עם TheMarker בעקבות מגפת האופיואידים בישראל וסדרת תחקירים עם ynet בעקבות דליפות הנפט של קצא"א. ביוני 2021 נחשפו הוצאות משרד ראש הממשלה שהוסתרו במשך ארבע שנים. בינואר 2022 פרסם הארגון את נתוני האזנות הסתר וצווי החיפוש של משטרת ישראל, בהתבסס על נתונים לגבי כשלושה מיליון תיקי משטרה חסויים. בתחקיר נמצא שמספר האזנות הסתר למיליון תושבים בישראל עומד על 424, לעומת 46 בבריטניה ו-22 בארצות הברית.

בפברואר 2022 נחשף דוח פנימי של חברת אריקסון ודמי חסות שהחברה שילמה לדאעש בעיראק.

בפברואר 2022 השתתף הארגון בפרויקט Suisse Secrets של ארגון התחקירים הבין־לאומי OCCRP, במסגרתו נחשף חשבון הבנק הסודי של מיקי גנור בבנק קרדיט סוויס.

בנובמבר 2023 התפרסם תחקיר של מילאן צ'רני על כישלון ישראל לעצור את הזרמת כספי הקריפטו לחמאס.

בספטמבר 2024 שומרים פרסם תחקיר בינלאומי שחשף את תוכנית ההשפעה הרוסית על ישראל.

בפברואר 2025 חשף אורי בלאו גילויים חדשים על אורחות חייו של יאיר נתניהו בארצות הברית

### ניתוחי מידע
שומרים פועל בתחום עיתונות המידע, ובמסגרתה הנגשה וניתוח נתונים. בין היתר בוחן הארגון את פעילות כל 120 חברי הכנסת על פי מדדים כמו שאילתות, הצעות לסדר היום, ההצעות לדיון מהיר, חברות בוועדות הכנסת, הצעות החוק ופרמטרים אחרים.

**<big>צוות (רשימה חלקית)</big>**

* אורי בלאו
* רוני זינגר
* חיים ריבלין
* שוקי שדה
* חן שליטא
* דניאל דולב
* מילאן צ'רני

## קישורים חיצוניים

* 

* אפליקציית שומרים - המרכז לתקשורת ודמוקרטיה
* קבוצת הווטסאפ של שומרים - המרכז לתקשורת ודמוקרטיה

## הערות שוליים

קטגוריה:אתרי חדשות ישראליים
קטגוריה:ישראל: ארגוני דמוקרטיה וטוהר מידות
קטגוריה:עיתונאות חוקרת
גראנד סלאם תל אביב 2022

**[[גראנד סלאם תל אביב]] ב[[ג'ודו]] 2022** נערך בתל אביב-יפו, ישראל, בין 17 ל-19 בפברואר 2022.

## סקירה
בתחרות זו התחרו 298 מתחרים מ-34 מדינות. סך הפרסים הכספיים שחולקו לזוכים הוא 154 אלף דולר. במשלחת הישראלית התחרו 44 ג'ודוקא ב-14 מתוך 14 קטגוריות המשקל השונות. המשלחת הישראלית סיימה במקום החמישי בטבלת המדליות הכוללת עם 5 מדליות (1 זהב ו-4 ארד) כאשר ברוך שמאילוב זכה במדליית הזהב, וטוהר בוטבול, פיטר פלצ'יק, תמנע נלסון-לוי, ורז הרשקו זכו במדליית ארד.

## צפייה בתחרות
האירוע שודר באופן חופשי בערוץ היוטיוב IJF.

## טבלת המדליות

## רשימת הזוכים

### גברים

### נשים


## פרסים

## הערות שוליים

קטגוריה:תל אביב-יפו: תחרויות ספורט
קטגוריה:תחרויות ספורט בישראל
קטגוריה:תחרויות ג'ודו
קטגוריה:2022 בישראל: ספורט
מדיקה

**מדיקה** (באוקראינית: **Медика**, ברומנית: **Medyka**) הוא כפר בווייוודה פודקרפצקיה, בדרום-מזרח פולין, על הגבול עם אוקראינה. זהו מקום מושבו של הגמינה (מחוז מינהלי) מדיקה. הוא שוכן כ-13 ק"מ מזרחית לפשמישל ו-72 ק"מ מזרחית לבירה האזורית ז'שוב.

בשנת 2006 מנתה אוכלוסיית הכפר כ-2,800 תושבים.
ממוזער|חורבת בית הכנסת בעיירה שנהרס על ידי הנאצים

## מעבר גבול
בין 1939 ל-1948 הכפר השתייך למחוז דרוהוביץ' של הרפובליקה הסובייטית הסוציאליסטית האוקראינית, לפני שהפך לחלק מפולין במהלך שינויי הגבולות. כיום זהו אחד ממעברי הגבול בכבישים הראשיים בין פולין לאוקראינה יחד עם קו רכבת מרכזי העובר בכפר, המחבר בין שתי המדינות.

## קישורים חיצוניים

קטגוריה:פודקרפצקיה: יישובים
קטגוריה:גבול אוקראינה–פולין
תאוריאת

**תאוריאת** (בערבית מרוקאית: **تاوريرت**) היא עיר במחוז תאוריאת שבצפון מרוקו.

העיר הגדולה ביותר במרוקו מבחינת גידול ושיווק זיתים. יש בה כ-176 מפעלים. בעיר קיים שוק הגרוטאות הגדול ביותר במרוקו למכוניות ופלדה.

העיר חשובה גם כנקודת תחבורה מרכזית, היות שמסילת הרכבת הראשית ממזרח-מערב קזבלנקה, רבאט ופאס עוברת דרך העיר. כמו כן קווי אוטובוס הנוסעים מכמה ערים במחוז נאדור עוברים בעיר. הקו המסועף החדש של מסילות הברזל של מרוקו העובר מתאוריאת לנדור, נפתח בשנת 2009. קו זה עובר לצד הכביש הקיים, דרך ההרים, עד לנדור. 

תאוריאת ידועה גם בגלל הטירה העתיקה (המכונה במרוקאית 'הקסבה') הנמצאת בעיר, שנבנתה לפני כשבע מאות שנה והיקפה יותר מ-800 מטרים.
ממוזער|הקסבה העתיקה בעיר תאוריאת|300x300 פיקסלים

## הקהילה היהודית
בעיר תאוריאת התקיימה קהילה יהודית לאורך מאות שנים, עד לעליית יהדות מרוקו לארץ ישראל. הקהילה התבססה בעיקר על תושבים שהיגרו מהעיר דבדו והיו ברובם כהנים ממשפחת כהן סקלי.

בשנת ה'תרע"ח התמנה לרב העיר הרב שמואל מרציאנו דלחימר. הוא פעל לבניית מקווה ציבורי, בשטח שבבעלות משותפת של רבי שלמה הכהן זאגורי שגר באוג'דא, ואחיו רבי יהודה.

## ראו גם
* רבי שמואל מריצאנו דלחימר
* דבדו

## קישורים חיצוניים

*
*
*חדשות תאוריאת24 בפייסבוק
* 

## הערות שוליים

קטגוריה:מרוקו: ערים
אולקסי רזניקוב

**אולקסי יוריוביץ' רזניקוב** (באוקראינית: **Олексій Юрійович Резніков**; נולד ב-18 ביוני 1966) הוא משפטן ופוליטיקאי אוקראיני שכיהן מ-4 בנובמבר 2021 עד 3 בספטמבר 2023 כשר ההגנה של אוקראינה.

לפני כן כיהן בתפקידים נוספים בממשלת אוקראינה ובמנהלת המדינה של קייב .

## ביוגרפיה
רזניקוב נולד בלביב, אז חלק מהרפובליקה הסובייטית הסוציאליסטית האוקראינית בברית המועצות. אביו, יורי רזניקוב, היה פרופסור, מומחה באקרובטיקה ספורטיבית, סגן הרקטור של המכון הלאומי לתרבות גופנית של לביב. אמו, אולנה רזניקובה, הייתה נוירולוגית במרפאה הנוירופסיכיאטרית של לבוב, מומחית בהתעמלות אמנותית.

מ-1984 עד 1986 שירת רזניקוב בחיל האוויר של ברית המועצות.

רזניקוב למד באוניברסיטת לבוב, וקיבל תואר שני בהצטיינות במשפטים בשנת 1991. במהלך שנות לימודיו באוניברסיטה, השתתף באופן פעיל בחיי הסטודנטים: הוא זכה באולימפיאדת הסטודנטים למשפטים ברחבי אוקראינה הסובייטית בתחרויות האישיות והקבוצתיות וייצג את אוקראינה באולימפיאדת הסטודנטים במשפטים הכללית אשר כללה נציגים מכל ברית המועצות.

בתחילת שנות ה-90 היה שותף להקמת משרד תיווך. בתחילת העשור הראשון של המאה ה-21 עבד במשרדי עורכי דין שונים. ב-2004 היה אחד מעורכי הדין שייצגו את ויקטור יושצ'נקו בהליכים לפסילת הסיבוב השני של הבחירות לנשיאות. מאוחר יותר, היה חבר במועצת הפיקוח של אושדבנק.

בשנת 2008, החל לכהן כחבר מועצה במועצת העיר קייב, בריצה מתוך רשימה שנאספה סביב מיקולה קטרינצ'וק. בשנת 2014 נבחר מחדש. באותה שנה הוא הפך לסגן ראש עיריית קייב ולמזכיר מועצת העיר. בשנים 2016–2018 היה סגן יו"ר מנהלת המדינה של קייב .

בשנת 2018 הוא חזר לעסוק בעריכת דין. במשך שנתיים היה גם חבר במועצה העליונה של הרשות השופטת. בשנת 2019, מונה על ידי נשיא אוקראינה וולודימיר זלנסקי לחבר בוועדה המשולשת לסיום המלחמה בדונבאס.

במרץ 2020 קיבל את תפקידי סגן ראש הממשלה והשר לשטחים כבושים זמנית (מוגדרים באוקראינה כחצי האי קרים, הרפובליקה העממית של דונצק והרפובליקה העממית של לוהנסק) בממשלתו דאז של דניס שמיהל. בנובמבר 2021 הוא פוטר מתפקידים אלה, ולאחר מכן באותו חודש מונה לתפקיד שר ההגנה.

האירוע המרכזי במהלך כהונתו היה הפלישה הרוסית לאוקראינה שהחל בפברואר 2022.

בספטמבר 2023, פוטר מתפקיד שר ההגנה. הלחץ להחלפת רזניקוב גבר מאז ינואר 2023, כשנחשף שמשרד ההגנה רכש מזון במחירים מנופחים. הוא עצמו לא היה מעורב ישירות בפרשה, אך היא הכתימה את המשרד. הוא היה עשוי להתמנות במקום זאת לשגריר של אוקראינה בלונדון.

בנוסף לשפה האוקראינית, רזניקוב דובר רוסית, אנגלית ופולנית.

## קישורים חיצוניים

* 

## הערות שוליים

קטגוריה:פוליטיקאים אוקראינים
קטגוריה:בוגרי אוניברסיטת לבוב
קטגוריה:שרי הגנה
קטגוריה:הפלישה הרוסית לאוקראינה: אוקראינים
קטגוריה:אוקראינים שנולדו ב-1966